Kinkelkok 2014: Alet van der Westhuizen, 30
JY LEES NOU Kinkelkok 2014: Alet van der Westhuizen, 30
Alet van der Westhuizen is 'n kinkelkok van Kaapstad.
Passievol, kreatief, liefdevol.
Ek onthou ek was so drie of vier toe ek saam met my ouma reënboogbroodjies gemaak het.
Onthou om altyd goed te beplan en om uit jou hart te kook en bak.
Ek sal my twee gunsteling-dertigminuuttreffers voorsit: Salm-en-kappertjieslaai met suurlemoen-crème fraîche en avokado, en 'n heerlike kaasbord met groenvye, uiemarmelade, geroosterde tamaties en natuurlik 'n lekker bottel yskoue wyn.
Ek was ontsettend mal oor Tiaan. Hy het kreatief en uit die boks gedink en het vir my gelyk na iemand met wie ek kan kook, gesels en lag.
Eerstens Nataniël: Ek het soveel respek vir hom as kreatiewe mens en individu; ek sal graag met hom wil kook. Tweedens Justin Bonello: Sy kookstyl geval my en ek sal graag vir hom wil kook. Derdens Candice Swanepoel: Ek wil graag vir haar en haar modelvriendinne iets wonderliks kook. Vierdens Ellen DeGeneres: Sy is my held en sy is 'n veganis; dit behoort interessant te wees. Ander bekende sjefs soos Nigella Lawson, Marco Pierre White, Bill Granger en Daniel Boulud.
Enigiets wat jy assosieer met goeie herinneringe. Dit kan enigiets van 'n dis tot 'n oomblik of 'n reuk wees. Ek dink tog die meeste van ons hou van iets nostalgies of wat ons terugneem na 'n warm gevoel, soos malvapoeding, vetkoek met lamskerrie of (my gunsteling!) die braaibroodjie.